แห่สมัครครูผู้ช่วยทะลุแสนคน
ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน กล่าวว่า ตามที่สำนักงานคณะกรรมการการศึกษาขั้นพื้นฐาน (สพฐ.) ได้กำหนดสอบแข่งขันเพื่อบรรจุและแต่งตั้งเข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย ปี 2561 รอบทั่วไป โดยเปิดรับสมัครวันที่ 18-24 ก.ค. มีคณะกรรมการศึกษาธิการจังหวัด (กศจ.) เปิดรับสมัคร 74 แห่ง และ 1 สำนักบริหารงานการศึกษาพิเศษ (สศศ.) มีอัตราว่าง 6,024 อัตรา ใน 90 กลุ่มสาระวิชา จากการเปิดรับสมัครตั้งแต่วันที่ 18-22 ก.ค. พบว่า มีผู้สนใจสมัครเข้าสอบถึง 155,105 คน สำหรับ กศจ.ที่มีผู้สมัครสูงสุด 5 อันดับแรก ได้แก่ กศจ.กรุงเทพฯ มีผู้สมัคร 8,282 คน กศจ.นครราชสีมา 7,555 คน กศจ.สุรินทร์ 7,198 คน กศจ.อุบลราชธานี 5,291 คน และ กศจ.ปทุมธานี 4,995 คน โดยยังเหลือเวลาอีก 2 วัน ภาพรวมการรับสมัครเป็นไปด้วยความเรียบร้อย ยังไม่พบปัญหาใดๆ ซึ่งเร็วๆ นี้ ตนจะเรียกประชุมสำนักงานเขตพื้นที่การศึกษาทั่วประเทศ เพื่อกำชับมาตรการป้องกันการทุจริต อีกทั้งจะได้มอบคณะทำงานเชิญผู้ที่เปิดคอร์สติวสอบครูผู้ช่วยมาพูดคุยว่าผู้ที่เปิดคอร์สติวดังกล่าวมีส่วนเกี่ยวข้องหรือมีส่วนได้ส่วนเสียในการจัดสอบครูผู้ช่วยครั้งนี้หรือไม่ หากมีถือว่าขัดนโยบาย และต้องดำเนินการทางวินัยขั้นเด็ดขาด.
มีผู้สนใจสมัครเข้าสอบถึง 155,105 คน สำหรับ กศจ.ที่มีผู้สมัครสูงสุด 5 อันดับแรก ได้แก่ กศจ.กรุงเทพฯ มีผู้สมัคร 8,282 คน กศจ.นครราชสีมา 7,555 คน กศจ.สุรินทร์ 7,198 คน กศจ.อุบลราชธานี 5,291 คน
ครูผู้ช่วย,สมัครครูผู้ช่วย,รับสมัครครูผู้ช่วย,สพฐ.,การศึกษาขั้นพื้นฐาน